15-ször szült császármetszéssel egy berettyóújfalui nõ
A 6 kisfiú mellé 9. kislányként érkezett a Frank családba március 31-én a kis Rebeka 46 centivel és 2680 gramm súllyal.
Tizenötötödik gyermekét hozta világra egy asszony a debreceni szülészeti klinikán: a szakirodalomban is példanélküli módon minden kisbabája császármetszéssel született - közölte a Debreceni Egyetem (DE) sajtóirodája csütörtökön.
A hat kisfiú mellé kilencedik kislányként érkezett a Frank családba március 31-én a kis Rebeka 46 centiméterrel és 2680 gramm súllyal. A baba a 35. terhességi héten született, így jelenleg inkubátorban erõsödik. A Berettyóújfaluban élõ nagycsaládban minden gyerek császármetszéssel jött világra, így esetük orvosi szempontból is rendkívül különleges - mondta el Póka Róbert egyetemi tanár, aki az asszony gyermekét világra segítette.
A harminc éve praktizáló professzor sem találkozott még ilyen nagyszámú, szövõdménymentes császármetszéssel záruló szüléssel pályája során. A szülészeti és nõgyógyászati klinika igazgatója szakmailag és emberileg is különleges teljesítménynek tartja az asszony példáját.
A korábban angoltanárként dolgozó édesanya 28 évesen szülte meg elsõ gyermekét, aztán minden évben újabb taggal gyarapodott a család, egy esztendõben pedig kétszer is részük volt gyermekáldásban. Katalin szerencsének érzi magát, mert ugyan nappal folyamatos, két embert igénylõ mûszakot jelent a tizenöt csemete ellátása, de az éjszakákat végigalusszák a gyerekek. Méhészként dolgozó férjére és a nagymamára is mindenben számíthat, s a nagyobb gyerekek is segítenek ellátni a kisebbeket. A boldog anyuka egykeként nõtt fel, így sosem gondolta, hogy ilyen nagy családja lesz majd - adta hírül az egyetemi sajtóiroda.
Lead-képünk illusztráció!
Magyarország